Иазгәаҭатәуп, ААУ ашьапылампыласыҩцәа атурнир аҿы аџьазтә аԥхьахә ргеит.
МАРАҬ АГРБА «АИҨЫЗАРА АХРАҾА» АГАРАЗЫ АТУРНИР ИРЕИӶЬУ АЖӘЫЛАҨ ҲӘА АХЬӠ ИАНАШЬАХЕИТ.
Аҟәа. Ԥхынҷкәынмза 20, 2022 шықәса. Аԥсныпресс. Аԥснытәи аҳәынҭқарратә Университет акоманда ахәмарҩы Мараҭ Агрба иреиҳаӡоу аҵараиура азы аҵарадырратә еиҿкаарақәа астудентцәа рыбжьара имҩаԥысуаз ашьапылампыл азы атурнир «Аиҩызара Ахраҿа» аҿы иреиӷьу ажәылаҩ ҳәа далкаахеит. Аицлабрақәа мҩаԥысуан ԥхынҷкәынмза 12 – 16 рзы Евпаториа ақалақь аҿы, ҳәа адырра ҟанаҵоит аҿари аспорти русқәа рзы аҳәынҭқарратә Еилакы апресс-маҵзура.